Reisige sooduslennuga Stavangeri, et:
- imetleda aukartustäratavat Lysefjordi;
- koguda uusi teadmisi Norra naftamuuseumis;
- uidata Stavangeri kaunis vanalinnas
Geograafia
Väikelinn Stavanger, mis on kasvanud õitsval järjel naftatööstuse ümber – kuni selleni, et seda võiks õigusega nimetada Norra naftapealinnaks –, on koht, kus on kõige parem oma silmaga näha, mis juhtub siis, kui kohtuvad kuulsad Norra looduse ilu ja majanduslik võimsus. Oslost 300 km edelas, Boknafjordeni abajas asuv Stavanger on oluline sadamalinn Norra edelarannikul Rogalandi maakonnas ning seal elab üle 120 000 inimese. Ostke odavad lennupiletid airBalticust ja me viime teid Stavangeri Sola lennujaama.
Keeled
Stavangeris räägitakse norra keele kohalikku murret, millest arusaamine võib teiste murrete rääkijatel olla esialgu raske. Kuid see ei tohiks suurt probleemi tekitada, kuna paljud inimesed räägivad inglise keelt ja linnapuhkuseks Stavangeris piisab ka mõne norrakeelse lause äraõppimisest.
Kuhu minna ja mida teha?
Kuigi Stavanger sobib ideaalselt Norra looduse imetlemiseks, olgu siis paadiga mööda käänulist rannikut sõites, mägedes matkates või Rogalandi kunstimuuseumis Lars Hertervigi maastikumaale imetledes, on see samas ka nüüdisaegne linn, mis kogub ärikeskusena üha enam tuntust. Linnaga tutvumist on hea alustada Stavangeri naftamuuseumist, mille informatiivne väljapanek tutvustab külastajatele naftatööstuse erinevaid külgi ning kus saab näha ka väikest naftapuurimisplatvormi mudelit ja puurimisseadmeid. Stavangeri kalapüügi ajaloost saate ülevaate konservide muuseumis, kus külastajatele tutvustatakse huvitava ekskursiooni käigus sammhaaval konservide valmistamise keerulist protsessi. Arheoloogiamuuseumis on võimalik tutvuda viikingite 11 000 aasta pikkuse ajalooga ning saada põhjalik ülevaade Norra kultuuri ja identiteedi juurtest.
Vanalinnas (Gamle Stavanger) on hea valik hotelle ja maalilisi puitmaju ning seal on väga mõnus jalutada, imetleda vaatamisväärsusi ja tutvuda linna ajalooga. Peatuge 12. sajandil ehitatud Stavangeri katedraali juures, mis torkab silma oma arhitektuurilise mitmekesisuse poolest. Monument Sverd i fjell (mõõgad mäes) kujutab suuri mõõku, taustaks Hafrsfjordi mäed, ning sellega tähistatakse Harald Hårfagre vägede võitu Hafrsfjordi lahingus, mis tegi temast 808. aastal Norra esimese kuninga.
Linnast lõunasse jääb hulk vaatamisväärsusi, mida tasuks külastada päevasel väljasõidul. Sõitke näiteks raua-aegsesse tallu, mis on tõetruu koopia 6. sajandi majapidamisest, või ronige 604 meetri kõrguse Preikestoleni (kantslikalju) otsa, mis on üks tuntumaid fjordist kerkivaid kaljusid rannikul. Tutvuge matkates kauni Norra loodusega või sõitke lumisel talvel ümberkaudsetesse puhkekeskustesse suusa- ja lumelauapuhkusele. Suvel võtke suund lennujaama lähedal asuvale Solastrandeni rannale, mis on Stavangeri randadest kõige populaarsem.